OpenLLM-France/wikimedia huggingface dataset:
# Vidal Sassoon

Vidal Sassoon (Londres, 17 de gener de 1928 - Los Angeles, 9 de maig de 2012) fou un perruquer i empresari anglès. És recordat per haver creat una tallada de cabells simple i geomètrica, inspirada en el moviment Bauhaus. El seu estil va esdevenir emblemàtic per una generació d'estilistes i gaudí de gran popularitat, especialment durant els anys vuitanta en què protagonitzà diversos productes. En un documental de la seva vida, estrenat l'any 2010, se'l descriu com "una estrella del rock, un artista i un artesà que va canviar el món amb unes tisores". Morí el 9 de maig de 2012 a Los Angeles (Estats Units) a causa d'una leucèmia.

## Referències

* ↑ «Mor el perruquer Vidal Sassoon, creador del xampú del mateix nom». Ara.cat, 09-05-2012. [Consulta: 13 maig 2012].
* ↑ «Mor Vidal Sassoon a casa seva, a Los Angeles». El Periódico de Catalunya, 10-05-2012. [Consulta: 13 maig 2012].
# Abd-al-Witr (nom)

Abd-al-Witr és un nom masculí teòfor àrab islàmic (àrab: عبد الوتر, ʿAbd al-Witr) que literalment significa ‘Servidor de l'Únic’ o ‘Servidor del Singular’, essent «l'Únic» o «el Singular» un atribut de Déu. Si bé Abd-al-Witr és la transcripció normativa en català del nom en àrab clàssic, també se'l pot trobar transcrit Abdul Witr... normalment per influència de la pronunciació dialectal o seguint altres criteris de transliteració. Com a teòfor, també el duen musulmans no arabòfons que l'han adaptat a les característiques fòniques i gràfiques de la seva llengua.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «وتر». ISBN 978-84-412-1546-7.
* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. «وتر». ISBN 8460008428.
* ↑ A més dels 99 noms o atributs de Déu «canònics», alguns musulmans accepten l'existència d'altres atributs o epítets de Déu, documentats bé a l'Alcorà bé en els hadits del Profeta; aquest seria el cas d'al-Witr.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Cajastur

Cajastur és una caixa d'estalvis asturiana amb seu a Oviedo. Forma part del Grup Liberbank (Cajastur, Caja Cantabria i Caja de Extremadura), fusió realitzada mitjançant el Sistema Institucional de Protecció (SIP). Anteriorment les tres caixes juntament amb la Caixa d'Estalvis del Mediterrani van crear Banco Base, per realitzar un SIP que va acabar sense incloure la CAM per la seva mala situació financera.
L'antiga Caja de Castilla-La Mancha (CCM), ara convertida en banc, forma part del Grup Cajastur, ja que fou adquirida per Cajastur a través de la seva filial Banco Liberta.

## Referències

* ↑ «La CAM, Cajastur, Caja Extremadura y Caja Cantabria se fusionan» (en castellà). Europa Press, 25-05-2010. [Consulta: 17 octubre 2010].
* ↑ «CCM ya es sólo un banco». La Verdad, 01-10-2010. [Consulta: 17 octubre 2010].

## Vegeu també

* Confederació Espanyola de Caixes d'Estalvis
# Jason Fernández

Jason Phillipe Fernández Birchwood, més conegut com a Jason Fernández (Madrid, 7 d'agost de 1994), és un actor espanyol conegut per la seva participació en les sèries de televisió Libertad (2021) de Movistar+, Alba (2021) d'Atresmedia i Boomerang TV, i Bienvenidos a Edén.

## Biografia

Jason Fernández Birchwood va néixer el 7 d'agost del 1994 a Madridi es va mudar al Regne Unit el setembre del 2012, on va realitzar un curs d'interpretació i teatre musical durant tres anys a la Royal Holloway University of London.

## Trajectòria professional

Va debutar en el cinema amb un petit paper a la pel·lícula El cor de la terra (2007) d'Antonio Cuadri. Posteriorment, va participar en la pel·lícula Manolete (2008) i a les sèries Maitena: Estados alterados (2008) i Ángel o dimonio (2011). Després d'una parada per fer estudis en interpretació, va tenir un paper recurrent a la sèrie de Telecinco La que se avecina el 2019.
El 2020 va rodar la minisèrie de Movistar+ Libertad, que es va estrenar el març de 2021, on va interpretar a Juan. Aquest mateix any va protagonitzar la sèrie Alba a Antena 3, interpretant a un dels violadors, Hugo Roig. A més, va començar el rodatge de la sèrie original de Netflix Bienvenidos a Edén.

## Filmografia
### Cinema

| Any | Títol | Personatge | Director |
| 2007 | El cor de la terra | Carlos | Antonio Cuadri |
| 2008 | Manolete | Nen sevillà | Menno Meyjes |

### Televisió

| Any | Títol | Personatge | Canal | Notes |
| 2008 | Maitena: Estats alterats | Punk | Antena 3 | 1 episodi |
| 2011 | Ángel o demonio | Pablo | Telecinc | 1 episodi |
| 2019 | La que se avecina | Marco | Telecinc | 2 episodis |
| 2021 | Libertad | Juan | Movistar+ | Principal, 6 episodis |
| 2021 | Alba | Hugo Roig | Atresmedia / Boomerang TV | Principal, 13 episodis |
| 2022 | Bienvenidos a Edén | David | Netflix | Secundari, 4 episodis |

## Referències

* ↑ «Datos básicos de Jason Fernández» (en castellà). Fotogramas, 30-12-2021. [Consulta: 31 desembre 2021].
* ↑ «Jason Fernández Birchwood» (en castellà). Yate Casting. [Consulta: 8 setembre 2021].
* ↑ «Jason Fernández, el nuevo actor de 'La que se avecina' que ha enamorado a la Cuqui» (en castellà). Chance. Europa Press, 09-05-2019. [Consulta: 8 setembre 2021].
* ↑ «Jason Fernández, el 'niño' de Bebe en 'Libertad'» (en castellà). Los 40, 27-03-2021. [Consulta: 8 setembre 2021].
* ↑ «'Libertad': La tierra que curte al alma» (en castellà). eCartelera, 26-03-2021. [Consulta: 8 setembre 2021].
* ↑ «Pol Hermoso, Álvaro Rico y Jasón Fernández: "'Alba' es una creación de conciencia social"» (en castellà). Yotele. El Periódico, 04-04-2021. [Consulta: 8 setembre 2021].
# El Acebrón

El Acebrón és un municipi de la província de Conca, a la comunitat autònoma de Castella-La Manxa.

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | | | 19/04/1979 |
| 1983 - 1987 | | | 28/05/1983 |
| 1987 - 1991 | | | 30/06/1987 |
| 1991 - 1995 | | | 15/06/1991 |
| 1995 - 1999 | | | 17/06/1995 |
| 1999 - 2003 | | | 03/07/1999 |
| 2003 - 2007 | Rafael Polo Garcia | PSOE | 14/06/2003 |
| 2007 - 2011 | Consuelo Arquero Horcajada | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].

## Enllaços externs

* Pàgina sobre aquest municipi Arxivat 2011-09-07 a Wayback Machine.
# Torralba de los Sisones

Torralba de los Sisones és un municipi d'Aragó situat a la província de Terol i enquadrat a la comarca de Jiloca.
# Vitèl·lia

Vitèl·lia (en llatí: Vitellia en grec antic: Βιτελλία) va ser una antiga ciutat del Latium, en territori dels eques. No se sap del cert si era una ciutat dels eques o dels llatins, ja que tot i estar en territori dels eques, Dionís d'Halicarnàs l'esmenta a la llista de ciutats de la Lliga Llatina.
És esmentada per primer cop per Titus Livi quan narra la campanya de Coriolà, que suposadament va ocupar la ciutat al mateix temps que Corbió, Labicum i Pedum. No se la torna a mencionar fins a l'any 393 aC quan va tornar a caure en mans dels eques, que van sorprendre els romans amb un atac nocturn, segons Titus Livi, que també diu que era una colònia romana en aquell territori. No se sap quan la van recuperar els romans. Suetoni esmenta una tradició que diu que se li va encarregar la seva defensa a la família dels Vitellii, però probablement no és res més que una llegenda. Aquesta ciutat i d'altres de la rodalia, com Tolerium o Bola, van desaparèixer al segle iii aC durant la guerra amb els gals, i ja només la torna a esmentar Plini el Vell com una de les ciutats del Latium que ja no existien al seu temps. El seu emplaçament no es coneix però alguns pensen que podria ser l'actual Valmontone, i altres pensen també que Tolerium podria ser la mateixa ciutat.

## Referències

* ↑ Smith, William (ed.). «Vitellia». Dictionary of Greek and Roman Geography (1854). [Consulta: 4 juny 2023].
# Cajori (cràter)

Cajori és un cràter d'impacte que es troba a l'hemisferi sud de la cara oculta de la Lluna. Es troba al sud-oest de la plana emmurallada del cràter Von Kármán, i a l'est-sud-est del cràter Chrétien.
La vora exterior de Cajori ha estat fortament danyada per successius impactes, deixant un perímetre extern de desintegració que és irregular i amb osques al llarg de les seves vores. Diversos cràters petits es troben al llarg del contorn, destacant Cajori K al costat de la banda sud-est de la vora del cràter. El sòl interior en gran manera roman intacte, estant marcat només per alguns petits cràters.

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a Cajori.
| Cajori | Coordenades | Diàmetre |
| K | 49° 06′ S, 169° 48′ E﻿ / ﻿49.1°S,169.8°E﻿ / -49.1; 169.8﻿ (Cajori K) | 32 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Jason Hicks

Jason Hicks (nascut el 16 de gener de 1990) és un futbolista neozelandès que actualment juga com a centrecampista per l'Auckland City del Campionat de Futbol de Nova Zelanda.

## Trajectòria per club

Hicks va iniciar la seva carrera esportiva amb l'equip juvenil del Waitakere United on hi jugà fins al juliol de 2009. Després va ser transferit a l'equip professional del Waitakere United on hi debutà el 7 de novembre en un partit de la Lliga de Campions de l'OFC contra l'AS Manu-Ura en què guanyaren 2 a 0. Aquella temporada però, tan sols jugà un partit més.
El juliol de 2010 va ser transferit al Waikato FC. Aquella temporada inicial amb el Waikato Hicks va jugar en 13 partits marcant un total de 5 gols. La temporada 2011-12 en la lliga va jugar en 12 partits marcant 2 gols per l'equip.
El 2012 va ser transferit a l'Auckland City. Debutà el 3 de novembre en un partit contra el Canterbury United en què guanyaren per un 5–2.

## Trajectòria internacional

El 2007 Hicks va formar part de la selecció neozelandesa sub-17 que viatjaria a Corea del Sud per participar en el Campionat del Món de la FIFA sub-17 de 2007. En aquell torneig Nova Zelanda perdé cadascun dels tres partits en què jugà.

## Referències

* ↑ (anglès) «Jason Hicks – Player profile». Transfermarkt.co.uk. [Consulta: 03/11/2012.]
* 1 2 (anglès) «Jason Hicks – Player changes, player transfers». Transfermarkt.co.uk. [Consulta: 23/03/2012.]
* ↑ (anglès) «Match report – Waitakere United vs AS Manu-Ura, 07.11.2009». Transfermarkt.co.uk. [Consulta: 23/03/2012.]
* ↑ (anglès) «Jason Hicks – Performance data – 09/10». Transfermarkt.co.uk. [Consulta: 23/03/2012.]
* ↑ (anglès) «Jason Hicks – Performance data – 10/11». Transfermarkt.co.uk. [Consulta: 23/03/2012.]
* ↑ (anglès) «Jason Hicks – Performance data – 11/12». Transfermarkt.co.uk. [Consulta: 23/03/2012.]
* ↑ (anglès) Pierce, Bob: «Play by Play / Wrap: Auckland City vs Canterbury United». Campionat de Futbol de Nova Zelanda. [Publicació: 03/11/2012.] [Consulta: 03/11/2012.]
* ↑ (anglès) «FIFA Player Statistics: Jason Hicks Arxivat 2012-12-06 a Wayback Machine.». FIFA.com. [Consulta: 23/03/2012.]
* ↑ (anglès) «FIFA U-17 World Cup: Korea 2007 – New Zealand (NZL) Arxivat 2012-07-01 a Wayback Machine.». FIFA.com. [Consulta: 23/03/2012.]

## Vegeu també

* El futbol a Nova Zelanda

## Enllaços externs

* (anglès) Informació i estadístiques de Jason Hicks a la pàgina web oficial de la FIFA Arxivat 2012-12-06 a Wayback Machine.
* (anglès) Informació i estadístiques de Jason Hicks a transfermarkt.co.uk
# El Martí (Viladrau)

El Martí és una masia de Viladrau (Osona) inclosa a l'Inventari del Patrimoni Arquitectònic de Catalunya.

## Descripció

Masia de planta rectangular (18x8) amb el carener perpendicular a la façana situada a migdia. S'hi observen diverses etapes constructives, i presenta un cos de corts de totxana (14x4) adossat al sector O de la masia que està unit a una nau moderna (granja); i un cos de corts més antic (17x6) adossat a la façana N. Consta de planta, primer pis i golfes. La façana principal presenta a la planta, un bonic portal d'arc de mig punt emmarcat amb granit gris, igualment com les dues finestres laterals amb reixa forjada; el primer pis presenta tres finestres rectangulars amb emmarcaments de granit gris, i estan disposades simètricament; a les golfes una petita finestra també de granit. La façana O presenta al cos de corts cinc finestres amb muntants de ciment a la planta i al primer pis d'habitació, un cos de porxos amb quatre pilars de totxo i barana de ferro. La façana N presenta a la planta (corts) un portal rectangular i tres finestres amb arc de descàrrega de totxo i amb forjat; al primer pis dues finestres, una d'elles amb arc de descàrrega de totxo, i una finestra sota el carener. La façana E presenta un petit cos adossat, un portal i una finestra a la planta, i dues més al primer pis.

## Història

Edifici del segle ? relacionat amb l'antic mas La Vila, que probablement formava part dels 82 masos que existien en el municipi pels volts de 1340, segons consta en els documents de l'època. El trobem registrat en els fogatges de la "Parròquia i terme de Viladrau fogajat a 6 de octubre 1553 per Joan Masmiguell balle com apar en cartes 230", juntament amb altres 32 que continuaven habitats després del període de pestes, on consta un tal "Antoni Martí". Els actuals propietaris no mantenen la cognominació d'origen.

## Referències

* 1 2 «El Martí». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 octubre 2017].
# Treboni

Treboni és el nom dels següents personatges:
* Treboni o Trebònia, gens romana
* Luci Treboni Asper, tribú de la plebs el 447 aC
* Gneu Treboni, tribú de la plebs el 401 aC
* Marc Treboni, tribú amb potestat consular el 383 aC
* Publi Treboni, tribú amb potestat consular el 379 aC
* Gai Treboni, pretor urbà el 48 aC, governador a Hispània i Àsia
* Treboni Garucià, procurador d'Àfrica el 68
# Werneria

Werneria és un gènere d'amfibis de la família dels bufònids.

## Taxonomia

* Werneria bambutensis (Amiet, 1972)
* Werneria iboundji (Rödel, Schmitz, Pauwels & Böhme, 2004)
* Werneria mertensiana (Amiet, 1976)
* Werneria preussi (Matschie, 1893)
* Werneria submontana (Rödel, Schmitz, Pauwels & Böhme, 2004)
* Werneria tandyi (Amiet, 1972)

## Referències

* IUCN (anglès)
# Bòscmorèl

Bòsc Morèl (en francès Bosmoreau-Les-Mines) és una localitat i comuna francesa, a la regió de la Nova Aquitània, departament de la Cruesa. La seva població al cens de 1999 era de 272 habitants. Està integrada a la Communauté de communes de Bourganeuf-Royère-de-Vassivière.

## Demografia

Evolució demogràfica :
| 1968 | 1975 | 1982 | 1990 | 1999 |
| 444 | 377 | 301 | 249 | 272 |

## Administració

Llista d'alcaldes :
| Període | Identitat | Partit |
| 2001- | Daniel Boueyre | |

## Referències

* ↑ Toponímia occitana Arxivat 2014-01-01 a Wayback Machine. a lemosin.net.
# Jana Dukátová

Jana Dukátová (Bratislava, 13 de juny de 1983) és una esportista eslovaca que competeix en piragüisme en la modalitat de eslalon, guanyadora de 7 medalles al Campionat Mundial de Piragüisme en Eslalon entre els anys 2006 i 2014, i 15 medalles al Campionat Europeu de Piragüisme en Eslalon entre els anys 2004 i 2016.

## Palmarès internacional

Campionat Mundial :
| Any | Lloc | Medalla | Competició |
| 2006 | Praga ( Txèquia) | 1 | K1 individual |
| 2009 | La Seu d'Urgell ( Espanya) | 2 | K1 per equips |
| 2010 | Ljubljana ( Eslovènia) | 1 | C1 individual |
| 2010 | Ljubljana ( Eslovènia) | 2 | K1 individual |
| 2011 | Bratislava ( Eslovàquia) | 1 | K1 per equips |
| 2011 | Bratislava ( Eslovàquia) | 2 | K1 individual |
| 2014 | Deep Creek ( Estats Units) | 3 | K1 per equips |
| Campionat Europeu ||||
| Any | Lloc | Medalla | Competició |
| 2004 | Skopje ( Macedònia del Nord) | 2 | K1 per equips |
| 2005 | Tacen ( Eslovènia) | 1 | K1 per equips |
| 2006 | L'Argentière-la-Bessée ( França) | 1 | K1 per equips |
| 2007 | Liptovský Mikuláš ( Eslovàquia) | 2 | K1 per equips |
| 2008 | Cracòvia ( Polònia) | 2 | K1 per equips |
| 2009 | Nottingham ( Regne Unit) | 2 | K1 per equips |
| 2010 | Bratislava ( Eslovàquia) | 1 | K1 individual |
| 2010 | Bratislava ( Eslovàquia) | 2 | C1 individual |
| 2010 | Bratislava ( Eslovàquia) | 3 | K1 per equips |
| 2011 | La Seu d'Urgell ( Espanya) | 2 | K1 individual |
| 2011 | La Seu d'Urgell ( Espanya) | 3 | K1 per equips |
| 2012 | Augsburg ( Alemanya) | 3 | K1 per equips |
| 2015 | Markkleeberg ( Alemanya) | 1 | K1 per equips |
| 2016 | Liptovský Mikuláš ( Eslovàquia) | 3 | K1 individual |
| 2016 | Liptovský Mikuláš ( Eslovàquia) | 3 | K1 per equips |

## Referències

* ↑ «Jana Dukátová» Arxivat 2012-12-18 a Wayback Machine. en Sports-reference.com (SR/Olympic Sports) (anglès)
* ↑ «Jana Dukátová» en Canoeresults.eu (anglès)

## Enllaços externs

* Lista de medallistas olímpicos y mundiales en piragüismo (1936-2007): parte 1, parte 2. Federación Internacional de Piragüismo (anglès).
# Els diaris de Turner

Els Diaris de Turner és una novel·la que fou escrita en 1978 per William Luther Pierce (el líder de l'organització suprematista blanca Aliança Nacional) sota el pseudònim d'Andrew Macdonald. Els Diaris Turner descriuen una violenta revolució als Estats Units la qual porta a la derrota del govern federal dels Estats Units, i finalment a l'extermini de tota la població jueva i no-blanca, deixant una població total als Estats Units de 50 milions de persones àries.
La novel·la va ser al principi només distribuïda per correu i en fires d'armes als Estats Units, va ser emesa una sèrie per les publicacions de l'Aliança Nacional. La novel·la està ara disponible per a la venda en diverses llibreries dels Estats Units, o gratuïtament a les pàgines web de grups suprematistes blancs. En l'any 2000 es va reportar que s'han venut prop de 500.000 còpies des de 1978. La novel·la ha estat associada a múltiples fets violents, el més notable és l'Atemptat d'Oklahoma City en 1995.

## Referències

* ↑ «Extremism: The Turner Diaries». , 2007 [Consulta: 18 juliol 2007]. Arxivat 2007-06-30 a Wayback Machine. «Còpia arxivada». Arxivat de l'original el 2007-06-30. [Consulta: 17 març 2018].
* ↑ Salamon, Julie «TELEVISION REVIEW; The Web as Home for Racism and Hate». The New York Times, 23-10-2000 [Consulta: 5 setembre 2007].
* ↑ Sutherland, John «Gospels of hate that slip through the net». Guardian Unlimited, 03-04-2000 [Consulta: 5 setembre 2007].
* ↑ Harkavy, Ward «The Nazi on the Bestseller List». The Village Voice, 15-11-2000 [Consulta: 5 setembre 2007]. Arxivat 2007-12-05 a Wayback Machine. «Còpia arxivada». Arxivat de l'original el 2007-12-05. [Consulta: 17 març 2018].
# Treblinka

* Per a altres significats, vegeu «Camp de concentració de Treblinka».
Treblinka [trɛbliŋka] és un poble de 350 habitants al gmina de Małkinia Górna, al powiat d'Ostrów Mazowiecka al Voivodat de Masòvia, a uns 80 quilòmetres al nord-est de Varsòvia a l'est de Polònia. El poble és prop del riu Buh Occidental. Treblinka va ser la ubicació del camp de concentració de Treblinka, on s'estima que unes 850.000 persones van ser sistemàticament assassinades durant l'Holocaust a Polònia. D'aquestes unes 800.000 eren jueus polonesos. Les primeres deportacions començaren en el transcurs de la Grossaktion de Varsòvia (1942) amb prop de 254.000 presos del Gueto de Varsòvia foren duts amb trens a l'estiu de 1942.

## Notes

* ↑ Clancy Young, Treblinka. Arxivat 2013-05-22 a Wayback Machine. Holocaust Research Project.

## Enllaços externs

* Kopówka, Edward; Rytel-Andrianik, Paweł. Treblinka II – Obóz zagłady (PDF) (en polish). Drohiczyńskie Towarzystwo Naukowe [The Drohiczyn Scientific Society], 2011. ISBN 978-83-7257-496-1.
* http://www.pilot.pl/index.php3?Z_CITY_NAME=Treblinka&form_t=1&lang=pl Arxivat 2005-05-25 a Wayback Machine.
* http://www.sztetl.org.pl/en/city/treblinka/
# Alberto Amaral

Carlos Alberto Rodrigues Amorim Amaral, conegut com a Alberto Amaral, (Arcos de Valdevez, Districte de Viana do Castelo, 11 de desembre de 1969) va ser un ciclista portuguès, que fou professional des del 1991 fins al 2002. Del seu palmarès destaca la Volta a l'Algarve de 1996 i el Campionat nacional en contrarellotge de 1998.

## Palmarès

* 1994
** Vencedor d'una etapa de la Volta a l'Alentejo
* 1996
** 1r de la Volta a l'Algarve i vencedor de 2 etapes
** Vencedor d'una etapa de la Gran Premi Internacional Costa Azul
* 1997
** Vencedor d'una etapa del Gran Premi do Minho
* 1998
** Campió de Portugal de contrarellotge
** Vencedor d'una etapa del Gran Premi Abimota

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Marc Fosli Flaccinàtor (cònsol 318 aC)

Marc Fosli Flaccinàtor (en llatí: Marcus Foslius Flaccinator) va ser un magistrat romà del segle iv aC. Formava part de la gens Fòslia, una família romana d'origen patrici que més endavant es va extingir.
Va ser magister equitum del dictador Gai Meni, per primera vegada l'any 320 aC segons els Fasti o el 312 aC segons Titus Livi. El dictador i el seu magister militum van haver de renunciar al càrrec per una acusació d'associació il·legal contra la República, acusació de la qual van sortir absolts.
Va ser elegit cònsol l'any 318 aC i altre cop magister equitum el 314 aC (segons el Fasti) amb Gai Meni, o amb Gai Peteli segons Titus Livi.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 154.
# Volúmnia

Volúmnia és el nom dels següents personatges:
* Volúmnia o Citeris, amant de Marc Antoni
* Gens Volúmnia